Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: Az Alkotmánybíróság a 48/1998. (XI. 23.) AB határozatában az élethez való joggal és az egészséghez való joggal összefüggésben az állami kötelességekkel kapcsolatban elvi szinten kifejtette, hogy „Az életvédelmet szolgáló alanyi
Paragraph Index: 310

Az Alkotmánybíróság a 48/1998. (XI. 23.) AB határozatában az élethez való joggal és az egészséghez való joggal összefüggésben az állami kötelességekkel kapcsolatban elvi szinten kifejtette, hogy „Az életvédelmet szolgáló alanyi jogok, állami kötelességek, valamint államcélok rendszerének közös gyökere az élethez való jog. Az élethez való jogból az államnak nem csupán az a kötelessége keletkezik, hogy az egyes emberek élethez való alanyi jogát ne sértse meg, és hogy annak védelmérõl jogalkotással és szervezési intézkedésekkel gondoskodjék, hanem általában az emberi életet és létfeltételeit is védenie kell. Az Alkotmánybíróság eddigi gyakorlata szerint az állam akkor nyúlhat az alapvetõ jog korlátozásának végsõ eszközéhez, ha másik alapvetõ jog és szabadság védelme vagy érvényesülése, illetve egyéb alkotmányos célok védelme más módon nem érhetõ el.” [64/1991 (XII.17.) AB határozat]. Az orvostudomány mai állása szerint az AIDS-es megbetegedés gyógyíthatatlan, halálos kimenetelû, fertõzõ betegségek közé tartozik. Mivel a dialíziskezeléseknél fokozottan fennáll a HIV-fertõzés veszélye, ezért az országgyûlési biztos megállapította, a mûvese állomásokon kezelt betegeknek az élethez való jogával, valamint az egészséghez való jogával összefüggésben fennáll a sérelem közvetlen veszélye azáltal, hogy a betegek HIV/AIDS kötelezõ szûrése nincs biztosítva. A visszásság orvoslása érdekében az országgyûlési biztos ajánlást tett az egészségügyi, szociális és családügyi

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes